– Падзея, сведкамі якой мы ўсе сталі, вельмі значная для іміджу нашага ўніверсітэта ў сувязі з уступленнем Беларусі ў Балонскі працэс. Сёння БДПУ мае 95 дагавораў з універсітэтамі і арганізацыямі 22 краін свету. У нас паспяхова працуюць нацыянальныя цэнтры мовы і культуры, а таксама цэнтр псіхалагічнай дапамогі замяшчаючым сем’ям (адкрыты пры падтрымцы італьянскай асацыяцыі PUER). У той жа час БДПУ і сам з’яўляецца ініцыятарам стварэння цэнтраў беларускай мовы і культуры ва ўніверсітэтах-партнёрах – у Літоўскім эдукалагічным, Еўразійскім нацыянальным педагагічным імя Гумілёва (Казахстан), Бакінскім славянскім (Азербайджанская Рэспубліка).